Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 24 A Hpt. módosításáról szóló 2000. évi CXXIV. törvény 146. § alapján
Paragraph Index: 533

5.B BANKKÖZI ÁLLOMÁNYOK ADATAI A jelentés kitöltése A táblázatot az összes hitelintézettel kapcsolatos ügyletek részletezésével kell kitölteni. Az összes hitelintézetekkel fennálló (bankközi) állományt a 1. Összesen sorban kell kimutatni. A sor értéke megegyezik külön-külön a (2+3), illetve a (4+5) sorok összegével. A 2. sorban a belföldi, illetve a 3. sorban a külföldi hitelintézetek adatait kell külön-külön összesíteni. A 4. Nem részletezettek sorban azon ügyfelek adatait kell összesíteni, amely ügyfelek esetében az ügyletek nem érik el az egymillió, a szövetkezetek esetében az ezer forintot. Az összes bankközi kapcsolatot ügyfelenként (a törzsszámok feltüntetésével) a 01. sortól kezdõdõen fel kell sorolni. A sorok száma nem korlátozott. A részletezõ sorokban felsorolt ügyfelekre vonatkozó adatokat az 5. Részletezettek sorban kell összegezni. A Kódjel oszlopban a külföldi intézményeket kell „Kf” jellel megjelölni. Az Országkódnál az MNB által is használt kódokat kell beírni. A magyar hitelintézetek esetében ezek az oszlopok üresek, kivéve, ha az elektronikus adatszolgáltatásnál kötelezõ a kitöltés. Ebben az esetben „Bf”, illetve HU jelzés alkalmazandó. Az azonosításra szolgáló törzsszám oszlopban a külföldi ügyfélre vonatkozó Swift számot, (esetleg) banki azonosító számot kell megadni, amennyiben törzsszámmal nem rendelkezik. A követeléseket, kötelezettségeket és mérlegen kívüli tételeket részletezõ oszlopokat értelem- 2005/171/II. szám szerûen és a könyv szerinti (nettó) értéken kell kitölteni. A mérlegén kívüli tételek esetében a devizaügyleteknél a forint „oldalt”, az értékpapír-ügyleteknél a pénz „oldalt” kell szerepeltetni. Külön oszlopban a kockázatvállalások közül kiemelve kell nettó értéken az évet meg nem haladó lejáratú mérlegen belüli, illetve mérlegen kívüli kockázatokat szerepeltetni.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes